宗徒行實序

## 聖禄嘉。

以吾主耶稣之训言行實。既纪於萬日畧经後。復将其言行之奇妙微验。欲使天下人民。家喻户晓。遂特另篡一书。名曰耶稣宗徒行實。因嘗從聖保禄遊。故極详说其事焉。书中所述。仅三十年之事耳。盖此书實记载於羅瑪京都也。

## 第一篇

弟斐畧余将耶稣之行實訓言。嘗别纪念一书矣。溯自耶稣降生时。即以聖神之工。诏訓宗徒。以至昇天。種種事迹。请尚論之。耶稣實受难之後復活。四十日中。明现於宗徒。及論天国之事。並谓伊實復活。示诸证据。舆眾同餐。論以勿弃日路撒冷而他適。汝辈俟父所许之赏。其赏赐谓何。余已早示汝辈矣。若翰以水洗人。汝辈不日受洗於聖神也。维时同眾之人問曰。主。爾今将復振依辣厄爾之国乎。荅曰。予父自知能定之时。非汝辈事。惟聖神降临於爾辈中。其神恩赋於爾辈。爾乃於日路撒冷。於如德亞。舆撒瑪利亞。以及四方。而為我证焉。语畀。眾咸凛视。自举上昇。雲扈聖身。已而不見。众人瞻望。不忍舍去。乃有二少年。衣白衣。倐立於前論之曰。爾等加理勒亞之人。胡為更瞻望乎。耶稣從爾辈中昇天矣。日後依然從彼而來。於是眾咸由阿理瓦山而歸日路撒冷焉。眾遂入庭。伯多禄。若望。雅各伯。安德肋。斐理伯。多默。巴爾多禄茂。瑪窦。额拉浮之子雅各伯。西满。塞羅德。雅各伯之弟如達等。登於素坐之幄。皆一意祈祷不已。随從耶稣之妇女。及耶稣之母瑪利亞。舆其戚属。亦聚於此。共祈祷焉。维时伯多禄眾友中起。堂内集聚。幾一百二十人。曰。吾友。经攸书聖神。因達未德口。预言擒耶稣者。首茹荅。今其言符矣。彼向入吾数。舆吾同业。斯人已獲恶贸之地。自缢。身破。裂為二。五脏尽倾洩。凡居日路撒冷皆知焉。斯地本称哈舍拉荅瑪。译言血地也。聖咏载向彼所住。成為旷野。無人居。其爵位。他人将得焉。故此會中。自吾主耶稣在吾間出入。始若望领洗者。至昇天之日。宜选一位。為其復活之证。时置二位。一若瑟称巴爾撒巴。並称义人。一瑪弟亞。眾祈曰。主。爾知眾人心。恳示此二选一。补茹荅负义宗徒之位。时鬮分。瑪弟亞獲之。入十二宗徒数焉。

## 第二篇

本德课斯特瞻礼第五十日。教眾共聚一堂。忽聞天來風雷。满其居室。又有舌形如火。分置眾人之首。俱满承聖神。能通萬国方言。聖神命之何言。彼即言之。乃有不守教规之依辣厄爾子孙。來自天下各方。適居日路撒冷。一得此言。群來聚會。聆其能言各處之语。心中如惑。喟然歎曰。出此多言者。非加理勒亞之人乎。何以我辈各方之言。出诸其口也。我辈實舆巴爾提亞。默弟亞。额拉木。莫索波塔弥亞。如德亞。喀帕多什亞。奔陀伊什亞。斐理什亞。巴木斐利亞。厄日多。什勒讷近居之利畀亞人。及由羅瑪前來之依辣厄爾子孙。或異族新入教人。舆生於阿拉畀亞等處者。何以聆其以我辈各處方言。而論天主所行之大事乎。语際相向。颇形驚讶。而有数人笑谓此辈过饮新酿。是以醉耳。伯多禄舆十一宗徒共立。颺言谓眾曰。如德亞日路撒冷所居之男妇等。今吾所讲之道 使爾易觧。详聽吾言。爾意以此多人為醉。错谬殊甚。语及三时焉。此先知约和爾所谓奇事者是也。其言。主曰。末时。余使吾神临於诸人之上。使爾男女预言後事。少者得見其像。老者梦厥幽梦。是日自赋余聖神诸恩舆吾仆婢。彼能達未来而直觧之。天上地下。尚有異常之事。即血火烟气之迹也。未至主大显之日。日光暗晦。月色如血 时有呼主聖名以求者。得救其灵焉。约和爾之言如此。依辣厄爾之子。其聽余言。纳匝肋城之耶稣。在爾辈中。天主何其尊彼以行奇事之权。授於彼手。爾既覩此異事。可以知之审矣。天主预知後事。特以耶稣付於爾手。爾即使恶眾钉殺之。天主令彼復活。至死免於受苦。救於坵墓。彼身實不可留於地下。達未指言耶稣。而载其言於经。谓以主常存於心。恐吾心動於诱惑。思主居於吾右。故吾心甚喜。吾舌乃作歌曰。余身速息。於常生之望兮。期爾不置於余灵於地狱兮。爾之聖身不至朽烂兮。示余以自死者中復活之策兮。聖颜示我。庻甚樂兮。余之昆弟。余试言聖祖達未於爾前。彼既崩而瘞。厥陵今存我地。彼係先知之士。天主嘗於设盟。许彼一孙临厥位。即所谓基利斯督是也。夫基利斯督。自死者中复活。主曾预告之。基利斯督之灵。不置地狱内。其身不至於朽烂。斯语也。岂非明言者乎。天主使耶稣復活。我等皆為此事之证。天主之手。昇之天堂。父授彼许舆我等令聖神降临之权。爾目能見。耳能聞也。達未未昇天所作诗曰。主。余舆主言。余置爾敌於爾足下。姑居余右。即谓此也。如此。依辣厄爾眾人自知之。爾等钉死之耶稣。係天主所立之主基利斯督也。眾聞此言。心皆不安。問伯多禄及他徒曰。吾兄。我辈宜行者何。伯多禄荅曰。汝辈痛悔。各除己罪。以耶稣名受洗。乃得聖神之恩。天主實以此福许汝。及汝子孙。速居之士。孰祷吾主。即赐舆此福也。又证以多言劝彼曰。汝湏避此凶恶世人。语畀。從伯多禄之言者三千余人。皆领聖洗而入新教矣。宗徒等嘗行数奇事於日路撒冷。彼都人士。皆惊愕赞歎。聖教之人。群相和睦。不分人已。凡应用货财。人皆共之。售其田畝器具。以资赡其兄弟之贫乏者。每日诚心祈主於聖堂。教友之家。分饼授餐。共取食以谢天主。其表甚喜。颇宜眾民。乃天主益增教眾。同入聖會。克救其灵也。

## 第三篇

一日。伯多禄及若望陞殿祈祷九时。遇一人自母腹跛者。每日人负之置於殿门。是门名曰美门。以便求入殿者哀矜也。是人見伯多禄及若望将入殿。即求周濟。伯多禄舆若望共立注目曰。爾视我。伊若有所乞而直视之。伯多禄曰。金银我則無。余所有者以舆汝。以纳匝肋城耶稣基利斯督名命爾起行。遂持其手而扶之。其两足當即强健。踊跃而行。赞扬天主。随同入殿。民眾見其步履嬌捷。感谢天主形景。稔知其為從前在堂美门行乞者。不勝奇异。而谓其何能如此顿愈矣。乞者执伯多禄舆若望之手不释。民眾皆歎異。趋赴撒羅满之廊而會見之。伯多禄見民眾谓之曰。依辣厄爾之孙。此事何足奇乎。汝何视我辈。此人步履。岂我辈德能而救其跛乎。特亞巴郎。依撒格。雅各伯之天主。及吾祖宗之天主。光显己子耶稣耳。爾等以此耶稣曾付異端之手。比辣多嘗判欲释之。爾等當其前不以為汝辈之王。弃此聖者义者。转取一殺人之盗。而弑畀赋生命之大君。惟天主命彼復活。我辈皆為此事之证。且我辈信其全能。一呼其名。遂愈汝辈所見所识此人之足疾 。其大权诚显於汝辈目前矣。我知汝诸昆弟。及诸首领者。實绿不知。所為如是耳。天主乃以诸贤之口所预言基利斯督应受难。而皆騐成其事情吗。意欲滅汝罪恶。亟须痛悔。迨息止於主。而主大賚其忠士安息之日。則天主将遣耶稣基利斯督向所宣告舆爾者。爾乃共相怡悦焉。乃復得天主初造群類之根本次序。及所失之美好。復自开辟天地。以及聖贤所言。皆騐於事。耶稣允宜坐於天焉。默西亞昔谓吾祖云。天主於汝昆弟中。将立一师。伊如我訓导爾等也。汝曹须顺其言而行。孰能不從此师。必除於主民之数。自撒木倭勒预知未来诸贤。皆指言耶稣訓吾此日也。爾辈即為圣人之孙。天主始舆吾祖平和。此平和之道。亦有汝曹资。分。天主嘗谓亞巴郎曰。绿爾一孙。将降福於天下普地宗族也。天主欲汝曹先見幸於群宗。以其子起於爾辈中。遣伊降福於汝辈。所望人各思改过遷善可也。

## 第四篇

宗徒方以此言语民前。司祭。及殿吏。舆撒圖首党同來。聞伊等訓民。且言耶稣自死者中復活着没。甚嗔。擒囚之。因日暮。欲於翌日审訓。聽伯多禄言。信從者甚眾。入教者五千人。及翌日。城尉。诸老，长者。经学者。咸集會於日路撒冷。司祭之首亞纳。盖法。及若翰。及亞勒山德。舆司祭之族僉集。置伯多禄若望於讯庭中而问曰。汝曹倚何能。呼孰名。而所行若此。伯多禄满被聖神。谓之曰。民之眾主。舆老。长者。请聽。倘以我等愈此跛人。今日欲讯我辈。並欲察其痊疾之方。汝辈及依辣厄爾民咸知。以纳匝肋城耶稣基利斯督我等主之名能。在汝辈目前愈此贫人之身。汝辈将此耶稣钉死於十字架上。天主乃使自死者中復活。汝辈建立聖教宫工。乃弃此石而不取。然究以為隅基也。此外無一可救也。實天主欲救我辈。别無一名能赏天下之人者。司祭之首。及老。长等。見伯多禄若望毅然之形。乃讶其素未習文。徒為小民。復舆耶稣往來。又見新愈之人立於其傍。並無一言能荅。惟曰。汝辈姑出殿外俟之。群相议曰。此人将何以處之。日路撒冷人。皆聞其行此奇事且事甚显。吾辈不能不许之也。恐此事。更宣於眾耳。亦惟是禁止伊等。每许向人復提此名可也。遂召之而告以後或出言。或谈道。勿用耶稣之名。戒之哉。伯多禄及若望荅曰。從汝辈言。則是违主旨而不遵於主前甚非是矣。汝辈请自裁定。盖吾等所見所聞之事。不能不言也。眾遂嚇诈而释之。终不獲其惩责之端。且防民喿焉。眾因其贫人疾痊。甚為赞谢天主。而此奇形全愈之人。时年四十余岁矣。伯多禄若望既释後。會見别徒。而告之以司祭之首。及老。长者之言。诸徒聞之。同心向主呼曰。主。爾為造天地海内诸品者。爾嘗赋爾仆吾祖達未聖神。其言曰。異族之民。何以愤恨。各處之民。徒為虚谋。国主邦君。互相會合。共力欲舆主争。攻厥基利斯督也。额落德及本氐阿。比辣多。舆異端人民。以及依辣厄爾民。果皆會集。攻爾聖子爾所傅油者。是以成爾意旨所预定之情。今求我主。聆彼挟制之言。而赐爾仆直传爾福音。並祈加我力量。求伸爾手以爾聖子之名。救人疾病。而行超異奇迹。以显我辈所讲之道至真焉。祷畀。群聚之地震动。而眾满承聖神之恩。遂直言主之福音。一無所懼。信者之眾。合為一心一意。其中所得之物。無有言為己物者。悉充公用焉。诸徒以胆勇明证吾主耶稣之復活。並以奇迹用騐其言。於是眾人大獲天主之寵矣。其間無贫乏者。盖凡有田盧之人。皆售而持其價。置於宗徒足前。遂挨分以给其需焉。有若色弗者係肋未族中所出贤士。在什比落生者。有田而售之。其價悉献於宗徒。初宗徒称之為巴爾纳巴。译言欣慰之子也。

## 第五篇

维时一人名亞纳尼亞。舆妻撒斐辣。售己田而留其價之一。分於其家。其妻亦舆。知焉。乃以余。分献於宗徒。伯多禄曰。亞纳尼亞。爾何聽撒殚之诱。而欲欺聖神。私匿田價乎。此田未售之前。岂非爾田乎。既售之后。其價又岂非爾價乎。胡為生此恶念。爾非诳人。實诳天主矣。亞纳尼亞一聞此言。倒地气绝。聞者無不驚懼。有数少年。舁其尸而瘞之。少顷。其妻亦入。尤未知其夫之祸也。伯多禄問之。妇爾告我。汝等之田。只售此價否。荅曰。實知只此價。伯多禄谓之曰。爾等何為嘗同生此妄试主神之心乎。瘞爾夫之少年。现在门前。伊等将瘞爾尸耳。其妇當时倒於足前而死。少年遂入。見其已死。遂送於其夫之傍而瘞之。举會大驚。而此信传於各處。莫不驚懼者。宗徒多行異迹於民間。而皆同心集於撒羅满之廊。余人莫敢就之。惟民眾極赞称焉。於是信從耶稣之男女数目益加矣。其敬重宗徒之情形如此。凡患病者。送之通衢。卧於床机。伯多禄经过之时。被其影下。其病遂痊。临邑之人。群來日路撒冷。凡患病及负魔者。無不痊愈。司祭之首。及異学撒圖首之党。大懷嫉妬。命擒宗徒。囚於囹圄。天主遣天神於夜间开狱出之。曰。汝曹往哉。詣堂讲此常生之道於民前。伊等聆言。侵晨入堂而讲道焉。司祭之首。舆其党人。咸集會所。同見依辣厄爾孙之老。长者。遣人詣狱。觧取宗徒。其人开狱。不見徒辈。反命曰。我等封闭狱门極紧。亲見守者立於门前。惟门既启。内竟無人。於是堂弁舆司祭之首辈。疑谓伊等究以何術而得出乎。忽有一人來报。汝等所监。之人。现在堂内訓民。堂弁带往。不挟宗徒。送至议殿。盖恐民眾掷石撃殺也。既送宗徒入於议殿。司祭之首問曰。我辈曾严禁汝曹勿指此名訓人。爾等转以爾教播於日路撒冷偏地矣。又欲以此人之血罪歸於我辈。伯多禄舆眾宗徒荅曰。人命如不合主命。宜從天主之命。汝辈钉耶稣於刑木而殺之。吾诸祖之天主。乃命之復活。天主又欲赐依辣厄爾之孙悔过。赦其所犯诸罪之恩。以己全能举之。而作其救赎之大君。我辈皆為此事之证。天主所赐顺命者之聖神。嘗表此事之真也。伊等聞此言。不勝。愤怒。而谋欲殺之计。方议論間。有法利叟学一人。名噶瑪林。係通经文之士。且為诸民前之極尊献者。突然起立。姑命宗徒外出。及出。乃曰。依辣厄爾之孙。如何。處此数人。汝等请慎详之。盖往日有名頭德斯。自翊為大贤者。约四百余人從之。伊既被殺。而夥党皆散。一無存留。嗣有加理勒亞人茹答。起於籍名之日。乃惑多人。共相聚會。乃伊甫死。而從之者亦尽滅亡。今吾。语爾。勿以此辈為憂。任聽释放。如其意其事。係属人之意事。自必消滅耳。倘由天主來。汝辈不能滅彼。且显违天主也。伊等從其言。乃召宗徒鞭之。禁其勿出耶稣之名。遂释之。宗徒出殿。因以耶稣之名被辱。心甚喜悦。每日或在聖殿。或在人家。光扬耶稣基利斯督不輟。

## 第六篇

维时從教人数既加。而格肋西亞人。於各授任。及各赈给日用饮食。因其孀妇被轻。故嗔怒如德亞人。十二宗徒乃召众人曰。我辈為理饮食之物。而廢讲道之工。殊無义也。然則於爾辈中。择其端诚有据。满被聖神。而具智德者七人。吾辈授以此任。庶我辈得以专务祈祷讲道焉。斯言也。極惬會友之心。遂选稣特法诺满被信德聖神之人。及斐理伯。伯羅课羅。尼喀诺勒。第默讷。巴拉默纳。尼各老等。尼各老係安弟约纪亞城人。向弃異端而入古教。今則信從耶稣矣。七人贡於宗徒。宗徒乃祈祷以手按其頂。於是广传聖教。而會友之数。日路撒冷盖加多矣。司祭者亦多顺从。稣特法诺满獲主寵神力。嘗行奇事於民前。忽有削籍之仆。及什勒讷。阿勒臧提亞等。出於西利西亞。阿西亞之党者数人。起而舆稣特法诺相敌。辨論是非。惟聞聖神赋於稣特法诺睿哲之言。無可对荅。乃使人设為伪证。谓伊詈每色及天主。我辈亲聞其恶言矣。於以聳動小民。及诸老。长。学士之心。遂群來执伊。送於议殿。伪证者曰。斯人出亵渎聖堂。及违每色禁令之言不輟。伊所讲者。即纳匝肋耶稣欲毁聖殿。欲莘每色所垂條例之言。吾辈實聞之。维时會议诸人。视稣特法诺之容。髣髴天神焉。

## 第七篇

司祭之首問曰。此事诚如是乎。稣特法诺荅曰。诸父诸兄。请聽余言。光明天主。昔於吾祖亞巴郎在默索波大弥亞。未居加爾兰时。显现伊前曰。爾避爾乡土。弃爾家族。來我示爾之地。亞巴郎方离加肋德亞。而居加爾兰言。其父死後。天主命其去加爾兰。而移往现居之地。此方未赐一步之土。惟许以此全舆伊身及伊之孙。维时亞巴郎尚未有子。天主谕之曰。爾孙旅居異国。彼處之人以為奴仆。而極折挫之。余如此严遣惩其族。伊等始出彼來此。以奉我也。且為结约而命以割损之礼。亞巴郎果生依撒格。於第八日行割损焉。依撒格。雅各伯。及其十二族亦如之。其族。长嫉妬若瑟。卖舆往厄日多国之商人。天主乃於之偕。而救於各種患难。併赋以睿智。而見寵於厄日多王法老。遂立為厄日多通国。及官理王宫之。长焉。厄日多。加南。方遭饥荒。吾祖無從得粮。雅各伯聞厄日多積有麦石。初次先遣吾祖往彼。二次若瑟之弟兄。皆识若瑟。法老知係若瑟之族。若瑟乃使请其父舆全家七十五人咸來。於是雅各伯遂入厄日多国矣。厥後雅各伯。及吾祖皆卒於此。乃移葬於西克瑪坟地焉。此坟地。係亞巴郎以银價買於西克瑪之黑默爾诸子者。天主所许亞巴郎之恩时既近。其子孙於厄日多生齒繁衍。殆难仆数。後有厄日多国一新王。不知若瑟之恩。乃欲以奸计圖滅吾族。折挫吾祖。並降人弃己子。不许存活之旨。维时每色诞生。大獲主寵。養於父家者三阅月。始弃於河岸。时有法老之女。携妇眷為己子焉。每色於厄日多各種文学。悉能熟悉。且言谋畧。行有威严。年至四旬 忽生往视依辣厄爾子孙弟兄之念。一日。見一厄日多国人。毒撻伊弟。每色即為受伤之弟復仇。而殺其国一男焉。意谓诸兄诸弟。由余此事。得以易知天主救援伊等。欲需厥躬也。乃伊等不觧此情。於次日欲使相关之弟协和曰。汝皆弟辈。胡為相害乎。害弟者指每色曰。谁立爾為我辈君长。爾亦欲殺我。如昨日殺厄日多国之一男乎。每色聞言遂逃。旅居瑪弟延。而生二子焉。既又阅年四十。於西乃山之旷野。一天神在荆棘临火間。显现於其目前。每色見之。駭愕近前。欲觀奇形。天主厲聲谓之曰。予為爾祖亞巴郎。依撒格。雅各伯之天主也。每色战兢。不敢审視。天主谓之曰。脱爾履。爾所立之地。乃聖地也。余已鍳吾民在厄日多之患難。已聽其嗟嘆之聲音。故為救彼而臨。爾來。余将遣汝往厄日多国矣。时伊辣厄爾後裔。初不取乎每色也。故有责其谁立爾為我辈君长之语。然天主究立為救依辣厄爾後裔之长而遣之。且使显现荆棘臨火之天神恒為輔伴焉。每色於厄日多国。於红海。於旷野。终四十年間。多行異常奇迹。而救其民出於彼国。每色谓依辣厄爾民曰。天主将於爾弟兄間。立一先知以訓爾辈如我者。汝曹宜聽之也。每色舆依辣厄爾民。同居旷野。舆天神相往还。且於西乃山巅。常聽其语焉。伊為吾祖之开先者。乃承天主常生之命。传於我辈。其事虽有。吾诸祖不肯從。不聽其言。乃心笃念厄日多国。谓亞伦曰。製我頭上行路之神。携我辈出厄日多国之每色。今不知何往矣。即刻铸一犊牛之像。於像前列牲以祭。且誇悦其製做之工焉。天主不欲眷顾伊等。任其奉事天军。肆意而行矣。诚如先知所记。天主遣责依辣厄爾後裔。在旷野四十年間曾献我以犧牲之祭乎。反捧爾华丽摩落克之帐。舆爾神勒木法瑪之星。爾手造之邪像。尚崇拜之。是故余将移爾於巴比伦外之语矣。其结约之帐。时舆吾祖同在旷野。天主谕每色曰。汝依山巅所見之式製造之。若耶稣携吾祖入異族如南之地。眾举帐而移於此。天主将此異族於吾祖前驱逐之。此帐之達未德时犹存。伊獲寵於天主。而求示以供奉雅各伯天主帐櫃之大堂地址。而撒落满卒。為天主建堂焉。惟至尊天主。非居於人工製造之堂。诚如先知依撒意亞经记主曰。天乃吾之座。地乃吾足之几。為我建何房。何處為我安逸之所乎。斯萬物非吾手自無而造成乎。汝辈强项。惟心舆耳偏僻之人。汝祖於先知之士無一未加害。有预言义主将臨於世者。胥殺之。汝辈復背此义主致之死地。天主以天神授之法令。汝辈受之而不遵守也。眾聞此言。切齿嗔恨。惟稣特法诺满承聖神之恩。仰見天主荣光。且見耶稣立於天主之右。乃曰。现見天开。人子立於天主之右。眾遂高聲喧喊掩耳。共力突入。逐出城外。掷石撃之。其证者觧己衣置於一少年名掃禄者之足前。眾方以石频撃稣特法诺。伊乃祷曰。吾主耶稣。收我灵魂。復跪地大呼曰。主。赦彼之罪。言畀。泰然卒於主前矣。掃禄之心。舆殺稣特法诺众人之情同。

## 第八篇

惟时教眾在日路撒冷者。大遭捕害。皆散於如德亞。撒瑪利亞各方。宗徒無可避處。乃有热心善敬主者数人殡葬稣特法诺之尸。復哭於墳而哀。掃禄乃欲残害教眾。缉入各家。擒其男妇而囚之。而诸散者随處传布福音。时斐理伯入撒瑪利亞城。宣讲耶稣基利斯督於眾民。民乃會集。共見斐理伯所行奇事。更留意以聽其言焉。初有负魔者数人。甫近斐理伯前。邪魔即大聲喊呌而出。又患残疾跛痹者。多所全愈。於是阖城之民。不勝欣悦。有一人名西满者。嘗居於此。伊曾攻妖術。自诩為大神。而蛊惑撒瑪利亞之民。老幼聽從。以為實有天主之盛德也。因伊多年以妖術惑民。故民甚敬之。惟斐理伯宣讲天国福音。其男妇信從。咸领耶稣基利斯督所立授洗之礼。西满亦信而受洗。從斐理伯遊。見其所行超異奇迹。殊駭歎焉。暂居日路撒冷宗徒等。聞撒瑪利亞之族信從聖道。遂遣伯多禄舆若望往顧之。二徒既至。為彼祈祷。欲其能得聖神。然聖神尚未降臨。惟因耶稣之名受洗而已。宗徒祈祷畀。乃以手按其頂。彼遂得受聖神矣。西满見宗徒等以手按人之頂。聖神即臨。因以银献曰。求爾等以此能赐我。使我手按人頂。即受聖神也。伯多禄荅曰。爾银舆爾恒失矣。绿爾以银欲得天主之恩也。此事毫無。舆於汝。爾心實不忠於天主。爾其痛悔罪恶。祈求天主。或有宥爾心之逆情耳。余觀。汝心居於苦胆之内。而撃於重罪之绳也。西满谓宗徒曰。爾等為我祈主。克免此祸也。伯多禄。若望。既已讲证主言。遂回日路撒冷。宣布福音於撒瑪利亞多處焉。主遣一神谓斐理伯曰。汝起南往。由日路撒冷抵加撒之路而行。是即破败加撒城也。斐理伯遂起往。途中遇一额弟阿比亞国大有权位之内官。係王后堪達舍司库者也。因钦崇天主。來日路撒冷。乘车而还。伊嘗诵先知意撒依亞之经文。天神谓斐理伯曰。汝進前。傍車而行。斐理伯疾趋。聞車中诵先知意撒依亞经文。遂问曰。爾意谓何。可能明白此言否。荅曰。無人讲觧。何能明白。即请同坐車中。所诵经文。其死如不鸣之羔羊。依谦德义德勝之。谁能评彼先代等语。内官问曰。意撒依亞指谁而言。指己身而言乎。抑另指一人而言乎。斐理伯此时。直言天主耶稣降生救世之事。领洗入教之规。语虽简略。因聖佑非常。大動其心。经过道旁。見一水泉。内官曰。此間有水。不能舆我付洗乎。斐理伯曰。果能真心信认吾主耶稣。有何不可。二人遂下車。至水泉處。行付洗之礼。礼畀。天神下降。携斐理伯去矣。内官四望不見。欣然启行。斐理伯見己在亞瑣多城。即过诸邑宣传福音。遂抵舍撒勒哈邑焉。

## 第九篇

掃禄挟制耶稣教人。欲圖害滅。因見司祭之首。求领移於大麻斯各府诸會公文。倘遇新教男妇。即拘觧日路撒冷。行近大麻斯各府。倐有異光环射。伊遂昏仆於地。顷聞光内。大聲呼曰。掃禄。掃禄。何故圖害我也。掃禄问曰。主。爾為谁。荅曰。我是耶稣。汝所圖害者也。掃禄大驚。自悔從前之無道。哀告云。吾主命我何為。耶稣荅曰。且進城。自有人指引。其從。者亦聞其聲。而不見其人。此时掃禄迷督不知所在。併未能自立自行。挟入城中。三昼夜不見天光。不食地味。时城内有大德之士亞纳尼亞。耶稣示曰。汝往掃禄處。舆之入教。亞纳尼亞回称。此人多害聖门。现在尚执公文。在城查缉。耶稣復論曰。我先已化导。将来用為宝器。传我名於萬方。亞纳尼亞领命。往至其家。胡名直告曰。爾途中幸見之耶稣。今遣我来看爾。引爾入聖教。併领斯彼利多三多之神恩。言畀。掃禄神清目亮。躍然而起。遂受聖水。既食既饮。身躯强健矣。未幾幸蒙主牖。融通大道之全。即出而讲論。化民濟眾。不欲秘其所得之天宝焉。时大麻斯各府中。有如德亞国人以千计。每七日一會。设道論学。掃禄往。舆其會。即据经典。明证天主已降生於世。已显於本国中。宣敷大道。广貽灵迹。萬不可疑。乡人皆讶曰。斯人也。乃攻是教者。奈何反為称述。而騐其真耶。掃禄更坚指神訓。辨析奥旨。诸人莫敌。無可奈何。益加妬恨。谋殺之。幸门弟知之。藏之竹子没篓。深夜缒城而出。至日路撒冷。诸宗徒不纳。俱畏避之。幸有巴爾纳伯。幼同受学於贤师加瑪礼之门。始為通達其情。引入宗徒之列。又因如德亞人。仇恨甚深。避往達爾西本地。不数月。聖教广传於如德亞。加理勒亞。撒瑪利亞诸處。而教眾畏敬天主。满承聖神欣慰之恩焉。维时伯多禄欲视同教诸友。行至路達。因晤在此居住之诸聖。遇一名厄纳哈斯者。瘫卧於榻。已及八年。伯多禄谓之曰。厄讷哈斯。主耶稣基利斯督救汝。爾起。收爾衾裯。厄讷哈斯遂起立焉。理特達。撒羅纳二城。人見此奇迹。皆從吾主耶稣矣。若伯城中。嘗有一妇。原入聖教。名達比達。译言阿爾加理。其所行善事。周濟贫人。功德殆難述之。不幸是日患病死。眾人洗其尸。置之高楼。理特達。近於若伯城。教眾聞伯多禄在理特達城中。命二人敦请。戒其勿缓。速來吾地。伯多禄乃舆偕來。既至。引上高楼。诸孀妇侍立两傍。涕泣不已。指己所。著衣服。示伯多禄曰。是皆達比達向时所製而施舆我辈者。伯多禄使眾出外。跪祷畀。向尸曰。達比達。爾起。伊开目見伯多禄。即坐起。伯多禄伸手提之立。召诸宗徒孀妇。示其復活。在若伯城者。見此事。信從耶稣者眾矣。伯多禄久在若伯。居於熟皮匠人名西满者之家。

## 第十篇

舍撒勒哈有一人。名课尼利阿。係意大利亞百夫长。伊舆全家热心敬主。哀矜贫民。每行祈祷。嘗於一日。约计九时。於默照内。得見天神显现。呼曰。课尼利阿。伊仰视驚愕曰。主。有何事。曰。爾祈祷。並哀矜贫人之善功。達於主前。天主亦欲酬爾功。爾今遣人往若伯。请西满字伯多禄者來。伊居於熟皮匠人名西满者之家。其家乃在海濱。伊即告爾以应行之情矣。神遂不見。课尼利阿即召二仆。舆一敬主本管之兵。告以此事。而遣往若伯城。次日。三人行路。将近於城。乃伯多禄於高楼祈祷六时之久。既而腹饥欲食。方治饌間。其神目忽見如大單袱四角從天降地。袱内有各類獸蛇禽鸟。並聞有聲。其聲曰。伯多禄汝起。殺而食之。伯多禄荅曰。主。此焉可行。不潔穢物。余未嘗食之。聋又谓曰。天主所潔之物。爾勿谓穢也。如此者三。其袱乃製於天。伯多禄自疑所見之像。究係何指。正凝想間。而课尼利阿所遣之人適至。立於西满之门。呼人問有西满字伯多禄者居此否。时伯多禄正爾详思異像。天神谓之曰。今有三人寻爾。速起。下楼舆之偕往。勿疑。是余所遣來者。伯多禄乃見三人。谓汝辈所寻者。我也。不识何故而來。荅曰。百夫长课尼利阿。贵乃义人。以如德亞眾人之言。而敬畏天主者也。嘗見一神。伊如神命请爾至其家。以聆爾訓。伯多禄乃引之入。而厚疑之。明日舆程。舆之偕往。若伯又使数弟随之。次日入舍撒勒哈城。课尼利阿乃集亲朋供候其來。伯多禄将入。课尼利阿趋迎伏拜。伯多禄曳之曰。起。我犹人也。同语而入。見有多人共集。谓之曰。如德亞人。甚。恶異族之民。不敢相往來。不敢入其室。汝辈咸知之。然究以天主示我者。不論何族之人。不可谓其污穢不潔也。故汝请我。我毫無疑慮而逕來。试问。请我诚何意意耶。课尼利阿荅曰。前四日九时。余在室祈祷。忽一白衣人。立余前曰。课尼利阿。天主准爾祈祷之言矣。爾哀矜贫人。施舍钱银。主已誌之。今遣使往若伯。请西满字伯多禄者來。伊居熟皮匠人西满之家。其家现在海濱云云。余即刻遣人请爾。爾幸來矣。我辈俱在爾前。願聞天主命爾之聖言。伯多禄启口曰。我确知天主無偏僻心。不拘何族之民。畏而行之忠者。實惬主心也。天主。為宣福音於依辣厄爾子孙。特遣聖子。欲以耶稣基利斯督。舆彼平和。夫耶稣基利斯督。乃天地萬有之主也。纳匝肋城之耶稣。受讲道於如德亞各方。如何天主赋舆神恩奇能。如何遊歴诸處。而施恩於人。救眾於邪魔之祸。是因天主舆之偕焉。汝辈已風聞之矣。耶稣行何事於如德亞及日路撒冷。我辈目睹而為其证。乃彼處之人。钉死於十字架。天主命其第三日復活。而使之显现焉。其眾民未睹其復活。惟天主预定数证得睹之矣。實我辈耳。耶稣自死復活後。我辈舆之同饮共食。伊犹命我辈讲。语眾民。余為天主所立审判生死者云。按诸先知者曰。凡信耶稣之人。仰赖耶稣之功。可獲己罪之赦。伯多禄正爾宣讲聖道。聖神即降於诸聽讲者。其由古教人新教。及舆伯多禄同來者。見聖神施寵於異族之人 咸驚異焉。盖聽伊等以各方言语颂扬天主也。伯多禄乃言曰。凡兹多人。既如我辈仰承聖神。今可不令其付洗乎。乃命多人咸领聖洗焉。事畀。眾请留居数日。

## 第十一篇

宗徒等。及在如德亞诸弟辈。聞異族之民。有信從福音者。伯多禄乃至日路撒冷。由古教入新教者责之曰。爾何會見異族之人。舆同饭乎。伯多禄乃陈事之第告之曰。余在若伯城祈祷时。余神目見如大袱四角從天而降。此袱近余。谛视之。中有牲畜獸蛇禽鸟。並聞有聲。其聲曰。伯多禄汝起。殺而食之。余荅曰。主。余不敢如是行。绿不潔穢物。余未嘗入口也。從天又有聲曰。天主所潔之物。汝勿谓穢。如此者三。袱内所有各類。俱復掣於天矣。时舍撒勒哈所遣三人。適立余居宅门首。聖神乃訓余曰。汝勿迟疑。舆之偕往云云。此六弟者。嘗從余往。我辈其家。其人即告伊家如何有神显现。天神如何命伊遣人往若伯城。请西满字伯多禄者。西满自能救汝及汝阖家等语。余方讲道。而聖神降臨於彼。亦如初降於我等焉。余嘗记主言曰。若翰以水洗人。爾辈将受洗於聖神也。我辈因信耶稣基利斯督而獲寵。倘天主欲同施寵於彼。我何人斯。能阻主乎。眾聞此言。默然不责。而反颂主曰。然則天主亦欲異族之民獲享永福。而赐痛悔之恩矣。当稣特法诺被害时。离散教友。流窜於斐尼西亞。及什伯羅。安弟阿纪亞等處。不讲福音於異族人。惟讲於依辣厄爾民。其間有数什伯羅 及西勒讷人。入安弟阿纪亞後。舆柯勒西亞人言。每称耶稣焉。天主乃施特恩佑彼。而诚信從教者。其数益多矣。在日路撒冷會友。得聞此事。遂遣巴爾纳伯往安弟阿纪亞。伊抵其地。見主聖寵之徵。不勝欣悦。劝眾更坚事主之心。夫巴爾纳伯。诚贤士也。满承聖神之恩。教友之数益加矣。巴爾纳伯乃往塔爾西。欲寻掃禄。適遇之。乃同至安弟阿纪亞。在彼经年舆教友居處。而訓人極多。其行美法善。於是教中人始有基利斯当之名。是日有数先知者。由日路撒冷來安弟阿纪亞。内有一名阿噶伯者。伊以聖神默然启。预告天下将有奇荒。實在羅瑪国王喀爾库提优时也。教眾乃各量己力。為赡养如德亞居住弟兄。賫其资财矣。巴爾纳伯掃禄。實董其事。以所聚集资财。賫送日路撒冷诸高年者。

## 第十二篇

维时国王厄落德苦害聖教會数友。乃殺若望之兄雅各伯。見此事甚 称。如德亞人意。遂安心擒伯多禄。时乃食無麯之饼日也。既擒獲伯多禄。囚於狱。命以十六卒分四起更审守之。意欲过巴斯卦礼後。於民前惩之也。方伯多禄被禁於狱。教會诸友為彼祈主不間。厄落德将伯多禄示眾之前一夕。伯多禄被撃二鍊。眠於两卒之中。余卒於狱前守其门。忽一天神显现。光照囹圄。撃伯多禄之腰醒之曰。速起。禁手鐵鍊遂脱落矣。天神復语之曰。结爾履。穿爾衣。速随我行。伯多禄遂出從之。不以天神所行為真。憶其為神目所视之像也。由有守兵二處经过。至通城之鐵门。而门自开。同出前進。又过一街。神即离去。伯多禄如醒。自付曰。今乃知主遣天神脱我於厄落德之手。而不逞於如德亞民之恶心。徘徊前進。至瑪利亞家。此瑪利亞。即若翰又名瑪爾歌之母也。教眾嘗聚祷於其家焉。伯多禄叩其门。一女名羅達者出应。一聞伯多禄立门首矣。眾曰。是真疯癫之言。女坚谓确是。眾曰。盖其神使耳。伯多禄扣门不已。乃开门晤見。不勝驚駭焉。伯多禄手示口述天主如何救其出狱。並谓汝辈以此报聞雅各伯及诸弟兄可也。遂离城而他適矣。天既明。眾卒不見伯多禄。心殊慌懼。厄落德命於各處索之不獲。拷问眾卒。而令殺之。後由如德亞起程。而往舍撒勒哈城。遂居於此焉。厄落德怨恨提羅。西敦二邑之人。伊等同心舆官王宫之比拉斯圖闗说贿嘱。赴厄落德前。以求和息。寔绿提羅。西敦之人。惟頼如德亞粮以资生也。厄落德於定日。服王衣。臨御座。向其宣谕。眾乃谄谀曰。此乃天主之言。非人言也。突有一天神撃厄落德。虫噬其皮肉而死矣。以其弗歸荣於天主也。福音乃传於偏地。而信從者益多矣。巴爾纳伯舆掃禄既竣所司之事。自日路撒冷同携若翰别名瑪爾歌者以歸。

## 第十三篇

安弟阿纪亞會内。有预言未来。博学明道之士。其間即巴爾纳伯。西满名黑者。西勒讷地方之路西阿。瑪纳痕。舆厄落德。特他拉爾喀同学。掃禄亦舆焉。眾友方祈祷齊素时。聖神语之曰。汝曹将掃禄巴爾纳伯分出。余付伊等以何事。令速理之。伊等正爾齊祈。而按手於其首。遂命启行。二人已受聖神之遣。即往其首。遂命启行。二人已受聖神之遣。即往西落西亞。自彼登册欲至什伯羅岛。既入撒拉米纳城。遂於依辣厄爾聚會之處。宣讲主训。若翰别名瑪爾歌者實辅助之。周歴其岛。至帕弗斯。遇如德亞一男子。名巴爾耶稣者。善邪術而能测未来之事。伊舆縂统长官色拉日五。保羅哲士偕坐。縂统长官欲聽聖言。乃请巴爾纳伯舆保禄偕來。巫师厄利瑪斯。以方言译其名乃如此。舆巴爾纳伯掃禄对敌。力攻其言。而谓縂统长官勿信其语也。掃禄又名保禄者。满被聖神。视之曰。善欺诳哉。凶恶之党。邪魔之子。诸善德之贱。爾毁天主之正道不己乎。今天主之手在爾身。天主严罚将及。盲爾双目。不覩日光矣。言未訖。巫师之目遂盲。不能行立。而祈人以手引之。其官目覩此事。遂聽從聖訓矣。保禄舆儕辈自帕福起程。航海至巴木斐利亞之彼爾加城。若翰乃离伊等而旋日路撒冷焉。伊等过彼爾加城。至彼西弟亞之安弟阿纪亞。於撒帕多日入會殿坐。诵聖律及先知之经书畀。古教會。长使人问曰。惟兄若弟。如有訓民之语。请讲。保禄乃起手指示眾曰。依辣厄爾人。及凡畏天主者。请咸聽之。依辣厄爾民之天主。昔选我列祖。以其于子孙方旅居於厄日多国。举之以為己民。復以峻臂援彼出其疆。四十年於旷野間。耐其逆行。於如加南地滅其七族。去生伊撒格四百五十年後。始能鬮分其土地焉。嗣至先知撒木哲爾乃立承审者。伊等严怠。乃求其王。天主即赐之以伯尼亞民支士斯之子撒乌爾。伊在位四十年。谢世後。乃起達未德為其王。天主嘉之曰。余已獲耶斯色之子達未德。深惬余心。且承行我旨焉。天主践其所许之言。於達未德之裔。选救依辣厄爾之主耶稣。若翰先耶稣而來。以水洗依辣厄爾民。劝令痛悔己过。若翰勤治主途。嘗曰。爾辈以我為谁。余非爾辈所憶者。行有厥来余後。余犹罔敢亲释厥綦。亞巴郎之孙。余诸弟兄。爾辈中诚有畏主之人。耶稣為救爾辈而來也。盖居日路撒冷者。舆其官长等。不之识。又虽每诵先知经书於撒帕多日。绿不觧经义。审之以验经言。明知無辜致死。仍恳比辣多殺之。以验聖经所言。聖躯取下。瘞之於墓。惟天主乃自死者中復活之。多日显现舆伊自加理肋亞來日路撒冷之人。其人至今犹在。足证其事於民。今吾告爾辈以许我列祖之恩。天主命耶稣復活。實施此恩於伊等之子。用騐诗之二章天主聖谓耶稣曰。爾為我子。我今日乃生爾。天主命耶稣自死者中復活。不使至於朽烂。故曰。余许達未德之聖事。實施舆汝辈。是以他诗又曰。不忍以爾聖子之身致於朽腐也。今思達未德畀生遵從主旨。勤行诸事而崩。合葬祖墓。其身已朽。夫天主所命復活之耶稣。實無朽烂也。余之诸昆。今宜咸知。以耶稣之故。不惟併免汝辈己罪重负。又令汝辈可獲遵守每色法令典礼而未能得之聖寵。所有信從耶稣之人。俱蒙寵爱於主。天主所告爾者如此。先知预言之患。恐及汝躬也。慎之。不齒贤人之言者。極须触目惊心。余将行事於汝世。事之如此。倘他人语汝辈。汝辈将谓不信也云云。伊等将别。请於來次撒帕多日再讲此理。會集之人。各回本地。依辣厄爾民内。及敬天主之異族人等。多有信從保禄舆巴爾纳伯者。二人劝其善為保存天主寵佑焉。比至來次撒帕多日。城内之人群集而聽聖道。依辣厄爾民見此群眾。遂生嫉妬。而詈訕保禄所请之道。保禄舆巴爾纳伯毅然谓彼曰。聖言先宜。语於爾等。惟爾辈不聽。亦不欲享常生之福。我辈将传於異族之人矣。盖主命如是。且谓我辈曰。余以爾為诸族之明光。至地两端施救伊等云。異族之民聞之遂喜。而嘉聖道矣。凡预定享常生之福者。皆信而入教。於是聖道益广传於普地矣。乃依辣厄爾民固执教规。又唆贵家之妇。及煽动城内巨室之心。使捕保禄舆巴爾纳伯。遂之出境。伊等向其抖足之尘。而來以可尼武。新入聖教之友。虽被艰窘。心殊悦樂。而因聖神之恩。益加坚固矣。

## 第十四篇

二人既至以可尼武。同入古教聚集之殿。而讲聖道。於是如德亞。厄勒西亞二党中。多有信從者。惟不信從之依辣厄爾辈。乃唆異民之心。令其怒仇宗徒等。居此良久。毅然訓眾。天主又赋伊等行奇之能。以证其言之實。是以城内之民。始离心矣。有半從古教者。有半從聖徒者。其異端辈。舆古教人。各擁其长。欲辱宗徒。欲掷石殺之。保禄舆巴爾纳伯知之。而逃路可尼亞之立思他拉。及德爾本二城焉。歴遊其地。宣传福音。其地一人。自母腹患跛。不能步履。其聽保禄讲道。保禄视之。見其心有求痊之信。乃高聲曰。爾速倚足直立。其人即踊跃而行。眾見保禄所行奇迹。乃以路可尼亞语喧揚曰。诚诸神取人之形。而降臨於吾地也。即名巴爾纳伯為如此比特爾。名保禄為莫爾古畧。寔以保禄為言语之宗焉。乃有一附城近居之司祭者。以犢数頭冕旒一頂。送於门首。欲偕眾民祭献伊等。宗徒等舆保禄巴爾纳伯聞之。即裂厥衣。途入民业曰。若辈所行者何。吾儕乃以爾辈為有同情之人。吾语汝曹。弃此虚妄。钦崇常生天主。天主實生天地海内诸類。主虽任其往代之民。肆意妄作。然究施慈惠。或降应时之雨。或分别五穀百菓成熟收藏之序。以诸品食物。悦樂人心。以显其惟一真主。。斯言也。仅欲阻止群眾之欲祭已也。忽有自安弟阿纪亞。及以可尼武來如德亞者数人。唆眾以石撃倒保禄。以為己死。而拖於城外。教眾围聚。忽起入城。次日偕巴爾纳伯前往德爾本。既传福音於此城。而訓多人。遂回立思他拉。及以可尼武。及安弟阿纪亞。以坚新入教者之心。劝以信德妥為保存。勤加记憶。惟多受苦难。乃可登天国焉。彼立會。长後。齊素祈祷。彼既信天主。即付於天主之手。既而过彼西弟亞。到巴木斐利亞。又讲道於伯爾热城。而往意大利亞。自彼航海。欲赴西利亞之安弟阿纪亞焉。安弟阿纪亞之會。长等。果以伊等付於主寵。使之由此地传道矣。彼又克尽厥识。既至。群集會友。而告以天主用伊等行何大事。既开信门於異族。且偕教眾大居焉。

## 第十五篇

维时有数友。自如德亞來安弟阿纪亞教诸弟曰。倘汝辈不依每色法令而割损。必不克救灵魂。會中方舆人大亂。保禄舆巴爾纳伯力攻其言。眾意以為保禄舆巴爾纳伯偕同别友往日露撒冷。問此事於宗徒及老。长等而定者。教眾既送保禄巴爾纳伯过斐尼西。及撒瑪利亞。而述以有異族多人入教者。此言也。殊悦诸兄若弟之心焉。既抵日露撒冷城。诸會友宗徒及老长者。咸加青目。伊等復向其详述天主用之行何大事云云。法利叟信從数人起曰。宜命割损而守每色之法。宗徒舆老。长者。會议此事。方将详审之。伯多禄起谓伊等曰。弟辈。汝曹咸知。天主於数日前。特於我辈中选余讲道於異民。引起向信。天主照鑑人心。证其心诚。聖神赐伊等如我辈焉。一试天主。而以我列祖及我辈不克举之軛。而欲移之教中诸友耶。盖信吾主耶稣基利斯督之聖寵如何救我辈。亦救伊等也。时眾人默然不语。而聽巴爾纳伯及保禄谓天主如何用伊等大行奇迹於異民之間。述畀。雅各伯曰。诸兄若弟。咸聽吾言。天主如何怜悯異民。而於其中光荣己名。且為入伊聖教。而选多人。西满適己言之矣。允舆先知之言符合。经记。此後余必來。再築未德坍塌之屋。整理其颓败。而復立之。使余人及萬民聽我名者。皆求天主也。主言此成此诸情。自世之始。天主已知其诸工。是故每憶不可累及歸主異民。惟遗之书。劝其毋食供祀邪像之食。毋淫娼妓女色。戒食搯死禽獸及其血也。自古在昔。各城會殿。有钦崇赞颂每色者。每撒帕多日。读其经书也。於是宗徒舆老。长者。及會中诸友。咸是其言。於其中选择数人。使偕保禄舆巴爾纳伯往安弟阿纪亞。即选如達别名巴爾撒巴。及西拉二人為辅行。復寄札云。奉候宗徒及诸老。长。舆在安弟阿纪亞。及西利亞。西利西亞。並有異族而入教之弟兄辈安好。顷聞有我辈数人前往汝處。造言伤汝灵魂。亂汝心曲。我辈未嘗以此事命彼也。现在公议特选数人。随吾亲爱之弟保禄及巴爾纳伯同往。夫。保禄巴爾纳伯者。乃為光荣吾主耶稣基利斯督之名。而捐生不辞者也。且使如達西拉偕行。此二人者。同以口语而宣其事。盖以聖神之命。而為我辈亲定者。除此要端而外。實無重軛负。汝辈切戒供祀邪像之物及其血。舆夫掐死禽獸之肉。及舆娼妓奸淫之事。守此诚行。身安心泰。幸甚云云。使者启程。前往安弟阿纪亞。聚集眾人。而呈其札。讀竟。宗徒等怡悦眾心。俱欣喜焉。如達西拉。亦為先知。以言慰眾。尤加坚固矣。居此数日。其會友缓遣如達西拉仍回诸宗徒前。此實宗徒等所遣者也。西拉願仍居此。如達遂隻身赴安弟阿纪亞矣。保禄舆巴爾纳伯居安弟阿纪亞。偕多友訓人。而宣吾人耶稣聖教焉。数日後。保禄谓巴爾纳伯曰。我辈仍回诸城讲道。並视诸弟之情形如何。巴爾纳伯副其意而欲携若翰同往。此若翰又名瑪爾歌者。保禄转恳之曰。此人於巴木斐利亞离我辈。我辈传教。未嘗随之。今殆不可携矣。两相诤劝。意見不同。遂相离别。於是巴爾纳伯携瑪爾歌航海往什伯羅岛。保禄乃选西拉。诸弟兄祈主赐之恩佑。遂启行。经理西利亞。西利西亞等處。而益坚诸會友之心。且命其妥守规诫焉。

## 第十六篇

保禄至德爾本。及立思他拉。遇此處一教友名提默笃者。其母係依辣厄爾族人。而入聖教。其父則為異端人也。在立思他拉。及以可尼武之诸昆弟。咸称其善行。保禄欲携之同往。且為彼處如達辈取而割损。蓋眾人無不知其為異端者之子也。伊等游歴诸城。遍传宗徒舆老。长者所定教规而命守之。诸會友之信益坚。而其数日加矣。伊等过斐利西亞。及加拉第亞时。聖神禁其讲道於亞西亞。乃來密西亞。而往畀抵尼亞。聖神阻之不许往。既离密西亞。遂至多羅亞焉。保禄夜見一像。乃瑪舍多尼亞一人。明现伊前。立求之曰。爾來瑪舍多尼亞。而救我等云。見異像之後。我辈立偹前往瑪舍多尼亞。确知往传福音。非我辈私意。實天主特旨也。遂由海路自多羅亞。延至撒默大西亞。次日遂入尼亞波羅城。自彼至斐利坡邑。其城在瑪舍多尼亞界。因羅瑪多人移居於此。城中之人。皆從羅瑪法令焉。数日居此城内。宣传聖道。撒帕多曰。乃出城门。散步河濱。盖诵经祈祷之所也。遂坐於地。讲道於聚集眾妇前。有一妇名路第亞。素於弟亞第邑買红绒以敬天主者。聽讲道言。天主乃動其心。启其明悟。专注於保禄之言。伊舆其阖家俱领聖洗。復恳之曰。倘爾辈以我為忠心事主。求入我室而居焉。且强留我等也。我辈嘗往诵经之所。遇一婢负魔。能言未来之事。其主因以獲利甚多。此婢随從保禄舆我眾呼曰。此皆至尊天主之人。伊等以救汝辈正道指示汝辈。其婢多日如是也。一日保禄不悦。禁魔曰。以耶稣基利斯督之名。命爾速离婢。魔乃即时离去。婢主見失獲利之望。乃擒保禄舆西拉觧送於官曰。此辈擾亂我城。伊城皆如德亞人。所传之道。所訓之规。我辈係羅瑪人。不能不顺從也。眾民突入。欲伤伊等。官乃褫其衣。命究撻之。重撻後。遂禁於狱。司狱者命妥為防守。狱卒承兹严命。更禁於深室。而加缧絏焉。夜半。保禄西拉二人。祈祷天主。囹圄人犯尽聞之。忽地大震。動摇狱基。诸屋之门立启。其鐵锁桎梏。皆自脱落。狱卒頭目驚醒。見監门尽开。自忖人犯皆逃。即抜刀欲自刎。保禄高聲呼曰。不可自伤。我等皆在此。命秉狱燭。伊遂入内。驚战伏於保禄西拉靣前。引等出外問曰。我主。我将何行。乃得救灵乎。荅曰。信我主耶稣。乃得救汝及汝阖家之人也。遂以吾主耶稣之道。宣讲於伊及其家眾人前。狱卒頭目即於是夜洗其撻伤。伊並其全家即领聖洗讫。遂延二徒於其家。排列餚饌。阖室欢庆宴饮焉。天既明。官遣使者命禁卒頭目。释此二人。狱卒照此言告保禄曰。官差人命我释爾等。今爾出而安適矣。保禄谓差役曰。我辈係羅瑪人。官未审訉我辈时。命於眾目前重撻而禁於狱。今乃潜自释放乎。其事何可如此。请伊等自來释放我等可也。差役以此言禀其官。聞其為羅瑪人。大驚而來乞求之。且引于外。而恳其出城。二人出監。入路第亞之家。見诸弟兄。劳慰而去。

## 第十七篇

既遊安斐波羅。舆亞波羅尼亞二城。抵弟撒羅尼亞。此處有古教人聚會之殿。保禄依规入殿中。连三撒帕多日。讲觧经文。而論基利斯督应受难。自死者中復活。末復言曰。吾所言耶稣者。即基利斯督也。其中有信從者数人。乃就保禄舆西拉。於是異族之民。钦崇天主而信從聖教者益眾。而贵家之妇亦不少也。其拘守古教之如德亞人。携其民之點恶者。恃强亂城。围牙孙之家。欲索保禄西拉。以付於民。索之不獲。乃擒牙孙及教中数人。送於官城之官曰。此辈亂我之城。特來於此。而牙孙匿於其家。且违羅瑪帝王之旨。另讲一王名耶稣者。眾民舆城官聞其言 不勝愤怒。惟牙孙以他人明言其事。安释回家。诸弟兄连夜速遣保禄西拉往彼利亞。既至。入如達聚會之殿。此辈乃高尊过於弟撒羅尼亞之人。忻受道言。日究经旨。以察保禄所言舆经合否也。其中信者極多。至由異民而入聖教之贵家男妇。尤難仆数。在弟撒羅尼亞之如達辈。聞保禄在彼利亞宣传聖道。皆來此欲聳眾以作亂。於是教眾速遣保禄往海濱。西拉舆第莫圖遂居此焉。引保禄之人。引至亞特尼亞。乃领其命西拉舆第莫圖速來此處會我之语而回。保禄在亞特尼亞候之。見其城中崇信異端。心殊激切不安。每日在會殿舆如達人及新入教者辨論。並於通衢讲訓所遇之男妇焉。有数文士。依比古利阿。舆稣多依二学之弟子等。攻敌保禄。以辨道之是非。其中或互问曰。如此多言之人。将欲何言。或荅曰。伊似讲新神者。盖保禄嘗以耶稣復活告伊等也。遂擒之送於亞利阿巴额衙曰。孰能聽爾所传之新教乎。盖爾以新奇之音入吾耳。吾辈願知其意也。维时亞特尼亞城人。舆旅居之客。皆無他务。惟喜聞新奇之言。保禄遂立於亞利阿巴爾衙中曰。看汝亞特尼亞人。於邪神敬谨过甚。適余视汝神像。見一坛额。刻曰人未知之神坛。汝辈未知之天主。余将告汝。天主乃造天地萬物者。其為天地之主。弗居於人手造之庙。人即崇奉。而無需乎人手也。天主實無欠缺。於凡人之生命呼吸。及夫需用之物。皆主所赋者也。由一男而传人類。使居普地。而定人之生命年寿。舆夫各族楼處之疆界。天主如此美好偹世之意。盖欲人摸索以寻天主。而蒙其抚爱之也。天主舆人不远。凡吾辈生者動者有者。皆在其内。汝辈诗人内。有一名贤。嘗曰。我辈即属天主之類也。既為天主之類。不可憶其雕琢工匠所製之金银石像。即同天主也。天主宽其往时之惑。而令人悔过行善。天主實定公判天下萬民之日。又定一人行此审判。令其自死者中復活。而证於眾人矣。亞利阿巴额大臣。聞死者復活之语。或窃笑之。或谓此事再聽爾讲可也。保禄如此出其中。亦有数人信而從之。即亞利阿巴额大臣第约尼西亞。一妇名達瑪利。及其余数人也。

## 第十八篇

其後保禄出亞特尼亞。而來可林多。途遇如達裔名亞古拉者。其生在本多士。伊同其妻比利西拉。自意大利亞而新來可林多也。盖老第阿命如達人。皆出羅瑪。保禄就伊同居而習其藝。乃製毯也。每撒帕多日在堂辩論。而稱耶稣之名。以勸如達及異族之辈。適西拉與提默笃來自瑪西多尼亞。保禄益以為切証。而詰如達人。以明示救世者為耶稣也。伊等不從保禄之言。反加訕謗。保禄抖己衣謂之曰。爾軰之血。在爾軰之頭。我則甚净。嗣後惟傳道於異族之民耳。遂出亞古拉之家。而入一名第多號為義者之室。第多雖係異族之人。嘗敬天主。其家鄰於右教之殿。其殿。長基利斯波係信吾主耶稣者。其閤家俱從之入教。可林多人。多信從之。而領聖洗焉。天主於夜夢間示保禄曰。爾勿懼。乃講勿默。我與爾偕。無能傷汝者。由此城人。為我選者多矣。於是保禄居此一年六閲月而施訓焉。厄亞利阿省縂统喀爾利约訥在位時。如達軰齊心怒攻保禄。而携伊利到案曰。此人勸眾犯法而謂宜敬天主也。保禄聞言。方欲對答。喀爾利约訥語如達軰曰。爾如達軰。倘斯人果犯兇恶罪欵。予自受爾訟。若爾軰之事。止於語言名字。且干係於爾軰之法。則聽爾軰自理可也。予不欲判焉。語畀。遂逐出其衙。眾乃擒古教會。長索斯特訥於衙前挞之。喀爾利约訥置之不問。保禄猶多日居此。乃辭諸弟兄航海而往西利亚。比利西拉與亞古拉皆随之。保禄因先設誓。故在生其利地方。而剪其髪。比至以弗所城。而留亞古拉。比利西亞居此焉。伊自入古教會殿。與之辩論。伊等懇其久宿於此。伊不聽。临别謂曰。如有天主之意。再來視汝軰也。遂離以弗所而往。舍撒勒哈城。由彼上日露撒冷拜會會。長與諸友。即兼程前赴安第阿纪亞。居此数日。歴游噶拉仔亞與斐利西亞。以坚教眾之心焉。维時一人名亞波羅者。係亞勒山第利亞人。善於言語。且通經文。來以弗所。伊嘗習吾主耶稣之道。热心講論耶稣之情。稱其為救世者。惟知若翰之洗。毫無畏懼。直於古教會宣講之。比利西拉與亞古拉二人。聞伊此言。携之入室。而詳訓以吾主耶稣之道。伊欲往亞皆亞。有友嘉其意者。寄書於彼處之友。嘱其照拂焉。比至其地。於新入教者。殊有裨益。伊於眾前窮詰古教之人。而以聖經明証耶稣為彌西亞也。

## 第十九章

方亞波羅之在可林多也。保羅歴游上方。而來以弗所矣。途遇数友。問伊等曰。汝軰入教後。曾領聖神否。答曰。我軰未聞所谓聖神者。伊又問曰。然則安在其為領洗也。答曰。已領若翰之洗。保禄曰。若翰惟以悔罪自訟之洗施諸民耳 伊嘗於水洗前語眾曰。汝曹须信後我而來者。即謂耶稣也。眾聞此言。遂因耶稣之名領洗矣。於是保禄置手於其頂。而聖神降临。各言異方言之語。预告未来之事。其人约有十二。保禄因入會殿。三月直講聖道。以勸眾人。乃如達軰仍有固执不信者。又於眾前诅咒吾主耶稣之道焉。是以保禄去彼。而令驯顺者離之。使一門弟每日於提郎诺學中辩論。如是者二年。所居亞西亞人。無論如達與異族者。皆得聞吾主耶稣之道。或發所用之巾帕带嚢等物。即能驱魔疗病。禦患救灾。神效異常。嘗有古教者数人。试看驱魔。乃呼耶稣之名。謂魔曰。以保禄所講耶稣之名。令爾出去。如此行者。乃如達司祭之首舍瓦之七子也。魔乃答曰。我知耶稣。亦识保禄。汝何人斯。即有负魔者突入。執其二子 脚踢拳打。二子赤身被傷。仅能由屋而出。其居於以弗所之如達及異民。皆知此事。故無不畏懼者。吾主耶稣之名。因愈彰揚矣。教中多友。有告解已過而來者。甚至專务邪术之人。送其書籍。焚於眾前。计謀書價。约值银钱五萬圆。福音大怖。益坚眾心。

此事如是办理畀。聖神默啟保禄之心。即定經由瑪西多尼亞。與亞皆亞。而往日路撒冷之意。其言曰。余至日路撒冷後。亦宜見羅瑪也。遂遣助伊之提默笃。以拉斯多二人往瑪西多尼亞。而自暂留於亞西亞焉。维時因聖道乃生大亂。有一银匠名弟米弟利阿者。因造底亞纳庙邪神银像。諸匠大獲其利。伊聚集諸匠。並同習業者謂之曰。余友。汝軰皆知。我等獲利。皆出此工。今汝軰已有見聞。不但以弗所人。即亞西亞偏地之男婦。皆聽其勸。而滅其敬心矣。其言曰。諸匠手所造者。殊非神也。然則眾人不獨輕我業。底亞纳庙。將歸於无有矣。夫以亞西亞。與普天率土所敬之底亞纳。其光其威。亦將敗壞。殊可懼耳。諸匠聞之大怒。高聲呼叫以弗所大底亞纳。閤城皆亂。伊等趋入戯臺。乃擒曳瑪西多尼亞之喀约。亞利斯大古。之二人者。乃從保禄於途者也。保禄欲投入民叢中。教中人止之。亞西亞有数顯贵人。係保禄契交。亦使人請其無往戯臺。眾民喧哗。談論不一。而併有不知其因何聚集者。如達人擁推亞勒山德出人業中。伊以手示眾令静聽之 。欲於民前分辨是非。眾俱識其為古教人。齊心呼唤以弗所大底亞纳幾及二時。有書史勸慰眾人曰。以弗所之民乎。孰人不知乎。眾言皆如是。汝軰宜安息。不可造次。此二人已送至此。伊軰並未亵渎汝神。亦未詈罵。倘弟米弟利亞阿。與其同居之工匠等有恨。我衙署内。有官會。亦有縂统。不妨呈訟。倘汝欲問别事。則公會可以断结。今日之會未有能發一真情者。即欲令我軰擬為判正法。殊可懼也。言畀。乃遣眾人散去。

## 第二十篇

亂即息。保禄乃邀教友勸慰之。遂辭往瑪西多尼亞。居三閲月。欲由海路而往西利亞。继而聞如達欲半途設计害之之信。乃由瑪西多尼亞旋歸。從之者比利亞人。所巴德爾。與弟撒羅尼加二人 。亞利斯達古。西恭图。且德爾比人。哀阿士。及提默笃。及亞西亞二人。士其古。多羅斐默。此軰皆先起程。而於多羅亞候我軰焉。既逾無酵之饼瞻禮後。我軰離斐利比城。五日航海而抵多羅亞。会晤伊等。七日居此。撒帕多之次日。皆集而分領聖饼。保禄於次日欲行。乃講道至夜半。我軰會殿。置数燈焉。眾方倾听。有一幼童名有弟古。坐於窑上。不覺熟睡。自高楼坠下。昏绝而死。眾不勝痛惜。保禄懷抱良久。呼耶稣聖號。令神魂復其身。幼童遂复活無恙。並無傷痕。眾益大服。我軰遂航海而往亞斯孫。如保禄之言。留伊於此。伊意乃欲徒行往焉。伊追會我軰於亞斯孫。我軰接之。同至米第利亞。於是由水路前行。次日迎至吉约。另日既至撒默。於第三日遂入米利亞多。保禄愿擬遠避以弗所。恐其逗留於亞西亞也。遂遄行欲至日路撒冷奉五旬之瞻禮。乃自米利多遣人邀以弗所教會之老。長者。伊等皆來。既晤。保禄謂之曰。余入亞西亞。自彼日起。如何向爾常行。汝軰明知之。蓋以諸谦让。以多滴淚。几如達軰施我諸祸。情愿忍受。以事天主。如於汝軰有益之事。余無稍隐。或訓汝軰於顯處。或於家内。並諭示如達軰。令其去恶向主。而信吾主耶稣基利斯督也。今如囿於聖神。而往日路撒冷矣。未知將何所遇焉。惟每過一城。聖神示余。有铁链。種種苦患俟我於日路撒冷。然而殊不懼也。且不以生命為贵。惟期善了吾生世之時。而盡吾主耶稣命我講道之责。而傳天主各种寵佑之福音。斯亦足矣。今余惟知。所經各處講論天國之道耳。諸處之人。嗣後不復得見余靣矣。今將明告汝軰。爾等有自失其靈魂者。非我之故。余不辭訓汝軰。而轉以天主之意旨。盡明宣於汝軰矣。夫以天主耶稣血價所得。為管教會。聖神既立汝軰為之長。爾軰慎之。汝軰。並汝所属者。皆善守之。我知余去後。將有善奪之豺狼。入爾牧群。以傷其羊。即爾軰中亦將有左道亂言。以多集徒從己者。汝须审之。余嘗三年。晝夜不息。常流痛淚。以勸眾人。尚慎念之。今余置汝軰於天主之手。頼其恩寵。伊自能成爾軰所建大工。並以爾業與諸聖同其赏赐也。余未嘗爱他人之金银衣服。汝軰皆知余身及與我同處之人。几有缺欠。余皆自做手工。以补其缺。縂之。宜恕信劣之人。復记吾主耶稣之言。主嘗曰，與者，較受者，尤為有福也。保禄言畀。長跪與眾祈祷。眾乃恸哭。抱保禄之頸而親其口。以其有汝軰嗣後不復得見余靣之言。哀痛甚切。送之登舟。

## 第二十一篇

既别伊等。由水路直抵可阿士。次日至羅托。自此後至巴達拉。遇往斐尼業西亞之船。遂登之開岸前行。俄見赛比羅岛。乃由岛左。取路西利亞。而至提羅登岸。遇教中諸友。同居七日。彼以聖神之恩，而知保禄於日路撒冷遇患难。皆勸其勿往焉。已满七日。相别而行。彼携其妻孥送至城外。到岸同跪祈祷。别後我等登舟。伊等俱歸其家。由水路前進。由提羅而來多利瑪。問候弟兄。同居一日。次日登程。而抵舍撒勒哈。傳道遂入斐理伯之家而居焉。斐理伯者。即七輔之一也。有女四人。皆守贞而能预知。我軰数日居此。有一先知名亞厄布自如德亞來。伊見我軰。取保禄之带。自缚其手足曰。聖神之旨。此带之主。如達人將如此缚於日路撒冷。付與異民之手。我軰及此等諸人。皆求其勿上日路撒冷。保禄答曰。汝軰何為恸哭。而苦我心。我為吾主耶稣之名。不惟情願被缚。且願捨生於日路撒冷焉。我軰見不能勸即止曰。惟主旨致城矣。過数日後。预俻行李上日路撒冷之事。数交自舍撒勒哈随我軰同來。而携什比羅一老交名瑪纳孫者同來。而居其室。既入日路撒冷。諸友欣然接待。次日與我軰往見雅各伯。而辨理教务諸老集焉。保禄作禮後。细述天主以己所行於異民之諸事。伊等既聞。讚颂天主。復謂保禄曰。弟爾見如達人有進教数千人。此猶僻於法令而不忍棄。伊等已聞爾如達人在異民中者。棄绝每色。勿割损其子。勿循舊规。奈何。伊等聞爾已至。將必咸集。然則爾依我言。我有四人曾設誓者。爾携之共洁其身。並代其付給薙髪之银。如此。則皆知所聞之言為假。復以爾為守法也。且已入教之異民。為爾此事。毫无疑惑。我軰已遗書。命其勿食供獻邪像之食物。勿奸淫娼妓女子。戒其挿死牲禽不令出血也。語未畀。保禄携彼四人洁身。次日偕彼入殿。告以伊等满洁之期。至代各人献禮。七日將满自亞西亞來之如達軰見保禄在殿。唆使眾民作亂。擒拿保禄。復高聲曰。依辣厄爾族人。咸來助我。此人到處傳教。排斥吾教吾民。且引異民入殿。亵渎聖所。盖此軰見以弗所之多羅斐默與保禄在城偕行。即妄憶保禄引之入殿矣。闔城纷然亂聚。擒拿保禄。曳之出殿。甫出。即闔門矣。民眾欲殺保禄。時有人報縂兵曰。日路撒冷。闔城纷亂。即带兵弁趋往。伊等見縂兵來。止撻保禄。縂兵乃進前擒保禄。交付兵丁。令以二鐵鍊擊之。復問曰。此為何人。所行若何。眾喧呼不一。如是纷纭。不得確情。命送往本營。比至層谐。擁集眾人。恐害保禄。兵乃不得已而舉之。民眾跟随。呼欲致死。保禄入營。謂縂兵曰，予有数語。可得言乎。曰。爾能克勒西亞之言乎。爾豈非彼厄日多人。於数日前作亂領四千死士而往旷野士者乎。保禄答曰。我係如達人。生於西利西亞之名城塔爾索。可谓羅瑪之人。請許我講於眾民之前。既許其言。保禄乃立於層谐。以手示眾。民乃静聽之。

## 第二十二篇

保禄乃以希伯爾之音語眾曰。諸父諸兄。請聽余欲告汝之情。眾見其以希伯爾之音出言。益侧耳留意而聽。保禄曰。我固是如達人。生於西利西亞之塔爾索。長养於斯城厄瑪利亞足下。誠習吾祖教令。如汝軰今日勤光法令焉。余於斯教之人。至死擾害。拘其男女監。禁。其事教首與諸老長者。皆能為我之証。余嘗領其公文。而往大麻斯各府捉缚新教之人。解送日路撒冷惩治。行近大麻斯各城。時當正午。自天照耀大光。寰圆我身。我仆於地。聞聲謂我老曰。掃禄。掃禄。何為欲图我。余答曰。爾為誰。曰。我係爾捕害纳匝肋之耶稣。随我之人。雖見耀光。而不聞與我言耶稣之聲也。余曰。主。余所宜行者何。主答我曰。爾起往大麻斯各。在彼有與爾講宜行之諸情。因其明光。目不能視。同伴軰携手引入大麻斯各。有一人名亞纳尼亞。誠心守法。故彼處之如達人。無不讚美者。伊來顧我。立余前曰。吾弟掃禄。汝目視之。余即時見伊。伊復曰。吾列祖之天主。预拣爾識厥旨。見義者聽厥口之聲。爾將於億萬民前。以証其所見所聞之情。且今何缓乎。速起領洗。呼吾主耶稣之名。涤除己罪。余回日路撒冷。一日在殿诵經。忽失意。靈目見奇像命我曰。爾速出日路撒冷，蓋伊等將不受爾证我之言。余曰。主。伊等皆知我素日囚禁信從爾者。或鞭挞与各會堂。即爾证蘇特法诺之血被流時。余嘗侍從。而守殺伊者之衣。此事未嘗忘记也。主曰。汝其往哉。吾將遠谴爾於異民矣。眾聞其言至此。忽高聲喊呌。谓此人不可留於世。宜除之。乃一靣喧呼。一靣鄭衣起塵向空。其将官引保禄入營内。即加鞭敲。欲使眾知何故如此喊怒。既而又以皮带繫之。保禄谓近已之百縂曰。爾辈於未经审结之羅瑪人。可施鞭挞乎。百縂聞此言。即詣。将官禀曰。爾所行何事哉。斯人乃羅瑪籍也。将官即進保禄而問曰。爾實羅瑪之人乎。荅曰。是。将官曰。余以多银而得羅瑪之人称颂。保禄荅曰。我以羅瑪人。乃得生矣。即将行刑者立退之。将官既知保禄為羅瑪籍。甚懼。以嘗縲繫之也。次日。欲示知保禄何故被如達人控告。乃释之。公同集教首舆诸老。长者。乃送保禄立於其中。

## 第二十三篇

保禄靣视會集教首。及诸老。长者曰 。诸兄余從來以良心常行於天主之前。至今日焉。语未畀。司祭之首亞纳尼亞命近侍者批其颊。保禄乃谓伊曰。泥墁之墙。天主将自惩爾。請爾坐此。依法判我。而乃違法命批我頬。近侍者曰。爾何诅咒司祭之首乎。保禄荅曰。诸兄。我不识其為司祭之首也。盖聖经戒人勿诅咒宗族之主也。保禄即觉會集人内。有一分撒圖首。一分法利叟。乃於會集之處高聲呼曰。我诸弟兄。我是法利叟。及法利叟之子。我因望死後復活之恩。爾辈今严判我。此语一出，法利叟舆撒圖首二学之人。即不相睦。而眾意乖離。盖撒圖首左道之論。嘗谓人死不能復活。並無天神。亦無灵魂。而法利叟。則谓二者實有而教人也。於是大起争端矣。乃有為法利叟之学者数人。起而争曰。我意此人。一無非是。或神。或别天神。以此告彼者耶。夫孰能知之。於是亂益大作。将官乃懼。恐伊等磔殺保禄也。乃令兵强举保禄出其中。送於伊營。次夜。吾主耶稣顯。見於保禄曰。毅然行之。爾在日路撒冷如何证我。亦宜证我於羅瑪焉。天既明。有如達数人相集。發誓曰。我辈到殺保禄。俱不饮食。如此相约者。四十余人。伊等復往视司祭者。即老。长者曰。殺保禄以前。發誓不嘗些微之物。今汝辈代會议之人送此信於将官。欲详知保禄之事。尚有訉伊之言。令将保禄送我辈前。我辈擬於未至即殺之。保禄之甥聞其计。乃入營报保禄。保禄请一武弁谓之曰。祈爾引此少年往見将官。盖彼将有所欲言也。武弁乃引。少年詣将官曰。监禁之保禄恳我送此少年於将官前。谓伊有欲告之言。将官乃携其手往僻静處問曰。欲告我者何。少年曰。如達辈约定。求爾明日勿信其言也。其中有欲殺保禄者四十余人。伊等發誓至殺保禄。並不饮食。今已准备。惟侯爾言将快心焉。将官乃释少年。戒其勿洩所告之言。遂召二武弁曰。汝辈夜半。宜备前往舍撒勒哈之步兵二百名。骑兵七十名。槍丁二百名。令保禄乘馬。妥送斐利。舍前。又恐如達人劫夺保禄殺後。伊被受贿恶名。乃寄札云。伏候喀爾库第约。利西亚福安。如達辈。擒獲此人将殺之。我知其為羅人也。乃带兵突入群众救出。因彼如此見恶。余欲明其罪。乃送於伊等议会人前。此及详查。眾人所告之语。惟聞伊等教法耳。殊無可死可囚之罪也。顷聞伊仇设计欲戕其生。余乃送於臺前。並示控告诸人。倘彼必欲明晰其事。即於臺前详察可也。谨此候安云云。眾兵依命。引保禄前往安第巴第利德城進發焉。次日遣骑兵回營。而自至。舍撒勒哈城。呈其札於縂统大臣前。且見保禄焉。縂统大臣聞其札。乃問係何省人。荅曰。是西利西亞人。曰。俟爾敌來。余再聽爾。遂命兵守於厄羅德之宫。

## 第二十四篇

五日後。司祭之首亞纳尼亞。舆数老。长者。携名第爾圖羅者。以告保禄之意。來禀縂统大臣。保禄既至眾前。第爾圖羅乃诋曰。至善大臣斐理。舍。绿爾躬我辈得享太平。诚以爾之智谋。改莘诸端恶法逆政。今感后恩。殊深拜谢。惟欲爾不允居此。伏惟求爾。體爾大度。稍纳微言。遇此残贱之人。伊為纳匝肋逆党之首。唆亂天下如達辈。伊嘗欲污吾殿。我辈擒拿伊。欲依吾法审惩之。乃将官利西亞忽來。强夺伊於吾手。並告如有讼伊者。請往爾臺前呈讼。爾已讯此罪犯。可以易知我辈控词甚确矣。第爾圖羅言畀。如達辈咸谓所言甚是。而事诚如此也。縂统大臣命保禄言。保禄曰。聞汝数年為此省之縂统。自願於爾臺下申明吾冤。爾能易知十二日前。我来日路撒冷瞻拜。伊等並為見我在殿。或在會堂。或於街市。舆人相争。而為小人之党。共相附合也。伊等控词。不能证以实证。今确。语爾。余愿属新教之人。伊辈误以此教為左道。惟余信從此教。以奉事吾列祖之天主。並信律典所载。舆先知之士所録各端。余尚如伊等望天主所许诸善恶人肉身死後復活。是以余嘗以潔心事主。恐玷人前。常加小心提防。迨至多年。我以周濟族中贫人。祈祷天主。敬献供奉之意而來。余方潔身在殿祭祷。並無夥党。亦未作亂。乃有自亞西亞來之如達人数辈。喧呼而擒我。倘余實有非是。則此辈當讼我於爾臺前。乃其間未来一人。今试令讼我者言之。余在厥議會中。究以何罪擬於我躬。维时余曾高聲呼曰。因信死者復活。汝辈乃审责我。盖以此言。為我罪耳。斐利舍明知新教之真。不决其案。委之異日。谓眾曰。将官利西亞來。乃聽爾等也。遂命武弁看守。不准苦扰。如有欲看顾者。毋许禁阻。数日後。斐利舍舆其妻圖西拉同来唤取保禄。而聽讲信耶稣基利斯督之道焉。盖圖路西拉。係如達人之女也。保禄方讲施舍。弃绝邪淫。及世将中医。严判天下萬民之罪。斐利舍警懼曰。止止。汝去。暇时。再请汝可也。其意欲索保禄之贿。故屡唤而舆之言耳。二年期满。斐利舍罢官。波爾叟斐斯多继其任。而斐利舍欲快如達人心。乃禁保禄於囹圄焉。

## 第二十五篇

斐斯多到省三日後。由。舍撒勒哈。上日路撒冷司祭诸首。舆如達眾老。长者。就見縂统大臣。攻诋保禄。恳其觧送日路撒冷。其意盖欲於途中潜谋殺之也。斐斯多荅曰。保禄现在舍撒勒哈囹圄中。余行将启程。爾辈有尊顯者偕余來。伊有何罪。请即讼之。伊乃约住彼地八日或十日。遂往舍撒勒哈。次日陛座。乃召保禄。保禄既至。由日日路撒冷來之如德亞人环立。讼以罪之重者数端。而迄無确证。保禄转明辨曰。我毫無獲罪於如達之法。日路撒冷之殿。及羅瑪国王舍撒勒也。证斐斯多欲施恩於如達辈。谓保禄曰。爾願上日路撒冷。令我於彼理爾此事乎。保禄荅曰。现在舍撒勒衙内。余事於此审理 蓋余毫無害於如達人。爾所确知也。倘余有所害於彼。或犯死罪。即使我死。我無辞焉。倘彼所讼。皆属诬罔。焉能付我於彼手。请将余此事驳回舍撒勒。斐斯多聽议会诸臣之言。乃曰。爾既欲将此事驳回。舍撒勒。盖将往朝舍撒勒耳。阅数日。王亞基理巴。偕其妹伯勒尼舍。來舍撒勒哈。而拜斐斯多。日舆同處。斐斯多指保禄告王曰。此人係斐利舍所囚禁者。余在日路撒冷时。司祭之首。舆如達老长者。皆恳余擬以死罪。余荅以此非羅瑪法也。必使被告舆原告。互相质对。声明自己冤情。乃得擬罪耳。伊等咸集。余於次日陛座。命此人入。诸原告者对立。而言其非。我於诸端中。欲擬一罪而不可得。惟因伊等教法。舆彼攻诋耳。復言一死者耶稣。保禄乃谓其復活也。此事将何以擬决耶。心爾案乎。因保禄欲驳其事於舍撒勒。余於未遣。禁之狱中。亞基利巴谓谓斐斯多曰。余素欲聞斯人之言也。荅曰。明日自聞之。次日。亞基利巴舆伯勒尼舍煊赫而來。径入大殿。诸将官及城中首领人等。咸列两旁。斐斯多命衙役。伊等即送保禄來衙。斐斯多曰。王亞基利巴。及在此诸人。汝辈试视此人。如達辈。在日路撒冷晤我。恳令置之死地。不可使其久活。我則見其實無应死之罪。因伊欲决其案於舍撒勒。即擬遣伊於舍撒勒可也。惟以其人而論。余實不能简明奏主。是故特。見於王亞基利巴。及汝辈人前。请汝辈详讯之。庶余可有所奏也。余意觧送囚人。而不详告其故。岂理也哉。

## 第二十六篇

亞基利巴谓保禄曰。欲保汝命。任爾直言。保禄乃伸手自鸣其冤曰。王亞基利巴。余今日在爾前。能明如達人谎言。及余實行。诚為庆幸。盖爾亦明知如達人之教规。為此恳祈宽忍聽我。余自幼在日路撒冷民間之行踪。如達辈皆知之。倘伊等能以實言。余幼时嘗從法利叟真正教规。今因盼望天主所许吾祖之故。乃被审如囚。王亞基利巴。吾十二支。昼夜事奉天主。而望所许之言。验诸實事也。因余谓天主所许之言。實验於事矣。故為如達人所讼。天主命死者復活。岂為不可信之事乎。余初深恶纳匝肋耶稣之名。而思想當极扰其教人。已嘗攻於日路撒冷。而多擒囚其聖者。诸司祭首曾付其权於我。几有擬死罪者。余以箚文付於行刑之人。且在會堂屡次惩其教人。而强其诅咒耶稣之名。甚至如风狂之形。追捕伊等於外国而催挫之。一日余承司祭之权。前往大麻斯各府。王亞基斯巴。时當正午。於途忽見異光自天而降。此光较日光尤明。周围我身。及從我者。於是我等皆仆於地。我乃聽有西伯爾音曰。扫禄。扫禄。何為害我。爾难踢刺。余問曰。主。爾為谁。天主荅曰。我為爾所欲害者耶稣。爾起立。我特显现於爾目前。已見爾。後将以爾為显现诸端之证。余将脱爾於族人之手。凡有族人害爾者。恒加保佑救護爾。爾其弃绝眾異端昏伪。而瞻仰聖道明光。敗撒旦之权。而甘心信從天主。咸以信我。而獲罪恶之赦。及聖贤之福。爾讲道而启其明悟之目云云。王亞基利巴。余睹此像。不敢违悖天主之旨。乃先入大麻斯各府。後往日路撒冷。舆如德亞各處。劝告異民。並令其改悔过失。归向天主。速立善功。补赎罪恶。是以如德亞人。擒我於殿内。且欲殺之。惟蒙天主保佑之恩。生活到今。余無論於贵贱人前。称讲耶稣。惟讲先知舆每色所讲之言而已。並無他语。即基利稣宜受难。而自死者中復活。宣光依辣厄爾後裔。及異端宗族也。保禄正爾明辨之間。斐斯多大聲曰。保禄。爾乃藝语。因所学过甚。竟致脳昏。保禄荅曰。善哉斐斯多。余非藝语也。所言皆属真确简明之言。王亞基利巴，自能知之。余以為王深知此情。是以余於王前慷慨言之。初此多情。皆顯然行之者。非在僻地而行也。王亞基利巴。爾信先知之言乎。我已明知爾信也。亞基利巴谓保禄曰。爾此言几欲劝我入耶稣之教矣。保禄荅曰。固所願也。尚求天主。不但王之一身。几在此所聞者。皆願同我。惟此桎梏不欲被於伊等耳。语未畀。王遂起。縂统大臣。伯勒尼舍並同坐者皆起。離席互論曰。斯人果無应死应囚之罪也。亞基利巴谓斐斯多曰。此人若未请驳回舍撒勒。可释之。任凭其去。

## 第二十七篇

即擬以保禄航海赴意大利亞。及偕余犯数人。俱付於阿古斯達之。将官名玉利阿者。於是同登亞達米低翁之船。遂扳鐵锚沿亞西亞岸而行。馬舍多尼亞之第撒羅尼加人。皆從我辈焉。次日。抵西顿。玉利阿善视保禄。聽其往見诸友。自理其事。自彼开舩沿什比路岛而行。因风逆也。遂过西利亞。巴木斐利亞海。至利西亞之理斯他拉城。武弁在彼遇亞勒山低亞之船。往意大利亞。遂移我辈乘之。数日缓行。仅至吉尼多地之对面。復因风逆。即沿莘利德岛而行。努力撑船前進。仅抵伯尼玻爾多地。是為可泊之所也。於是需时既多。行途甚危。而久逾濟期矣。保禄乃慰伊等曰。诸友。余视行此水路。岂為此船及所载之货。實為我辈之命也。讵将官惟信船主及舵工之言。不纳保禄此論。且因彼處無以停泊过冬。遂有数人欲離此前往斐尼斯即莘利德之幽僻處所。於彼过冬焉。此幽僻之處。係向西北。以為南風一起。必可成事。即投鐡锚沿莘利德之岸而行。俄而東北狂風大作。舟為風摧。人力不支。即随風飘荡。吹至一岛。名莘老達。而於此仅得小舸。眾水手及我辈偕助。恐遇礁石致坏。因以缚其舸。偃桅觧帆。任其漂流。風涛凶猛。震盪我辈。次日。将货物俱抛於海。第三日。水手等自将船中器皿抛弃。数日不睹日星。風势竟不稍减。我辈绝無救命之望矣。先是眾久不食。保禄悯之。立其中曰。诸友。倘汝辈在莘利德。依余言而不开舩。今亦不致如是自苦。而失多物也。今犹劝汝辈。尚其安心。汝辈中保無一丧命者。惟船损坏耳。余乃天主之人。因奉事伊。伊之一神於此夜显示余前。曰。保禄勿懼。爾宜。見於舍撒勒。今天主赐爾舆汝偕行水路之人。全其生命。然則汝辈请放宽心。信望天主。所告余言。必验於事。而我辈之舩。自必到一海岛也。第十四夜既到。方由亞低利亞海中行。至夜半。水手等疑見地面。以铅繫於绳。而侧水之浅深。乃知水之深處有十丈焉。復前進。深處亦及七丈五寸焉。於是眾皆恐懼。防遇礁石。自船尾抛四鐵锚於海中。俟至天明。水手欲逃。籍投鐵锚之故。而下小舸於海。保禄會其意。谓武弁及眾兵曰。如不留水手於舩。則不能保汝等之命矣。兵遂砍断舸绳。而弃舸於海。天将明。保禄劝眾進食。曰。至今十四日。汝等未食。欲得救已。祈即進餐。盖汝辈曾一发之未落也。言畀。取饼於眾前祈祷天主。擘而食之。於是眾各欣然饱食。时在船者。共二百七十六人。食後。抛麦於海。為使船轻也。天既明。不识其地。見海隅。力挽其船。欲於近岸泊之。乃投其锚。觧其缆。顺流以行。復张船尾小帆。随風望岸而進。既而遇一小渚。力擁其船。船頭阻沙。毫不能动。而船尾遂為大浪激裂矣。眾兵恐诸囚浮水而逃。欲殺之。武弁欲存保禄之命。乃禁止之。命能浮水者。先涉水登岸。其余诸人或移於板。及裂船。舆器械之上。於是眾人皆缓登岸。

## 第二十八篇

既免死难。方知其岛名密理達。土人待我辈甚善。维时既雨且冷。乃壘木燃火御寒。復馈食焉。保禄拾葡萄枝掷火中。忽出毒蛇。伤及保禄之手。土人見蛇在其手。相谓曰。此人必嗜殺人者也。虽免海患。天主之义怒公报。不復容留於世。保禄投蛇於火。而毫未受伤。眾意以為保禄必係徧腫。立时倒地殒命。俟之良久。見其浑身無恙。乃转念称之为神。岛中有一富贵人。名布彼畧者。广有田盧。邀我等至其家。厚疑三日。會布彼畧之父。患瘧痢久卧。保禄往顧。祈求天主。手着其頂。立即痊愈。於是岛内凡有病者。聞名踵叩。莫蒙其拯救。土人殊加敬礼。且於船载以途中应需之物焉。三月後。登亜勒山低亞之船。由水路前進。此船之人。居此岛过冬。船帆所畫者。係加斯多勒像。既抵西拉古撒。於此歇三日焉。自彼沿岸而行。至勒士翁。一日後。南風忽起。第三日至布低阿利。这周適逢教中诸友。延我辈往其家七日。後由陆路前往羅瑪。诸友聞信。來迎我辈至亞比依之市。及三馆之地。我辈遂入羅瑪。保禄欲居何處。皆由其便。惟一兵守之。阅三日。请如達诸宗會集。曰。诸兄。我未嘗害民。犯吾列祖之规。然而究被缚於日路撒冷。付於羅瑪官弁之手。眾官讯問。竟無死罪。而欲释放。乃如達人。执為不可。余不得已而请驳回舍撒勒。所以然者。非為控我族人。诚欲見爾辈而相舆语也。故请眾人前來。以為依辣厄爾之望。余乃遭此桎梏耳。眾荅曰。我辈提言爾之书信。未嘗受於如達。而所來弟辈。亦未言爾有何恶端。今请明语。爾意於我等。盖此教之非。處處多言之者。我辈已知之矣。语未竟。復定相見之期。果有数人。群集其寓所。保禄自朝至夕。讲論於伊等之前。以每色之法。及先知之言。而明证新教。即天国之路。古聖所望而俟之救世者。即耶稣也。因有信保禄之言者。亦有不信其言者。伊等意見不合。遂各散去。保禄乃谓之曰。聖神舆先知依撒意亞语。吾列祖者。其言甚切。聖神嘗命依撒意亞曰。爾往。语此民。汝辈虽聞焉而不觧。目虽見焉而不辨。此民之心惑矣哉。厥耳如聋。自紧闭目。倘厥目見。厥耳聞。厥心悟。伊等将自悔讼。而受余医痊伊等之疾矣。然則皆知天主救爾之意。赐汝之恩。惟施於異族之民耳。伊等皆谓信從此言。乃如達辈彼此喧嚷。争論是非。旋即退出保禄寓所。保禄二年於此租房而居。凡有求見者。皆延入慨然宣讲天国福音。及闗吾主耶稣基利斯督诸端道理。并無禁阻之者。

爾有何恶端。今请明语。爾意於我等。盖此教之非。處處多言之者。我辈已知之矣。语未竟。復定相見之期。果有数人。群集其寓所。保禄自朝至夕。讲論於伊等之前。以每色之法。及先知之言。而明证新教。即天国之路。古聖所望而俟之救世者。即耶稣也。因有信保禄之言者。亦有不信其言者。伊等意見不合。遂各散去。保禄乃谓之曰。聖神舆先知依撒意亞语。吾列祖者。其言甚切。聖神嘗命依撒意亞曰。爾往。语此民。汝辈虽聞焉而不觧。目虽見焉而不辨。此民之心惑矣哉。厥耳如聋。自紧闭目。倘厥目見。厥耳聞。厥心悟。伊等将自悔讼。而受余医痊伊等之疾矣。然則皆知天主救爾之意。赐汝之恩。惟施於異族之民耳。伊等皆谓信從此言。乃如達辈彼此喧嚷。争論是非。旋即退出保禄寓所。保禄二年於此租房而居。凡有求見者。皆延入慨然宣讲天国福音。及闗吾主耶稣基利斯督诸端道理。并無禁阻之者。